# Όλιβερ Μπίρχοφ

| Όλιβερ Μπίρχοφ |
| --- |
|  |
| Γενικές πληροφορίες |
| Όνομα στη μητρική γλώσσα | Oliver Bierhoff (Γερμανικά)  |
| Γέννηση | 1  Μαΐου 1968 Καρλσρούη |
| Χώρα πολιτογράφησης | Γερμανία |
| Ύψος | 191 cm  |
| Βάρος | 90 kg  |
| Εκπαίδευση και γλώσσες |
| Μητρική γλώσσα | Γερμανικά |
| Ομιλούμενες γλώσσες | Γερμανικά |
| Σπουδές | Πανεπιστήμιο του Χάγκεν |
| Πληροφορίες ασχολίας |
| Ιδιότητα | ποδοσφαιριστής προπονητής ποδοσφαίρου |
| Περίοδος ακμής | 1985 - 2003 |
| Οικογένεια |
| Γονείς | Rolf Bierhoff |
| Αδέλφια | Νικόλ Μπίρχοφ |
| Συγγενείς | Έντουαρντ Μπίρχοφ (παππούς) |
| Αξιώματα και βραβεύσεις |
| Αξίωμα | πρέσβης καλής θελήσεως της UNICEF |
| Βραβεύσεις | Γερμανός Ποδοσφαιριστής της Χρονίας (1998) |
|  Σχετικά πολυμέσα |
|

Ο **Όλιβερ Μπίρχοφ** (γερμανικά: *Oliver Bierhoff*, προφέρεται: [ˈɔlɪvɐ ˈbiːɐ̯hɔf]) (1 Μαΐου 1968) είναι Γερμανός πρώην ποδοσφαιριστής, ο οποίος αγωνιζόταν ως επιθετικός. Σήμερα υπηρετεί ως τεχνικός διευθυντής της Εθνικής Γερμανίας.

Ο Μπίρχοφ σημείωσε το πρώτο χρυσό γκολ στην ιστορία μεγάλης διεθνούς διοργάνωσης, για τη Γερμανία στον τελικό του Ευρωπαϊκού Πρωταθλήματος του 19996, μια παράσταση που καθόρισε τη σταδιοδρομία και τον οδήγησε στο διεθνές προσκήνιο.

## Σταδιοδρομία σε συλλόγους

Ο Μπίρχοφ έπαιξε για εννέα διαφορετικούς συλλόγους, σε τέσσερα διαφορετικά πρωταθλήματα. Σημείωσε συνολικά 103 γκολ στη Σέριε Α, από τα περισσότερα συνολικά γκολ για έναν μη Ιταλό στην ιστορία του πρωταθλήματος. Τη σεζόν 1997–98, ήταν ο πρώτος σκόρερ της Σέριε Α με 27 γκολ για την Ουντινέζε.

Ο Μπίρχοφ, ωστόσο, δεν είχε ποτέ επιτυχία στη Μπούντεσλιγκα. Αφού απέτυχε να λάμψει στη Γερμανία, πήρε την ευκαιρία του στην Μπούντεσλιγκα Αυστρίας. Στη συνέχεια, πήρε την ευκαιρία στην ιταλική Άσκολι. Όμως ήταν στην Ουντινέζε, με προπονητή τον Αλμπέρτο Ζακερόνι, όπου ο Μπίρχοφ είχε επιτυχία και κέρδισε φήμη και τη θέση του στη εθνική Γερμανίας. Στη συνέχεια μετακινήθηκε στην Μίλαν το 1998, κερδίζοντας τον τίτλο της Σέριεα Α την πρώτη του σεζόν με τον σύλλογο, σημειώνοντας 19 γκολ στο πρωτάθλημα και 21 σε όλες τις διοργανώσεις, συμπεριλαμβανομένου του νικητήριου γκολ στον τελευταίο αγώνα (αποφασιστικό για τον τίτλο) της σεζόν, στην εκτός έδρας νίκη με 2-1 επί της Περούτζα. Κατά τη διάρκεια της σεζόν 1998–99, δημιούργησε ένα ρεκόρ στη Σέριε Α για τα περισσότερα γκολ με κεφαλιά σε μία μόνο σεζόν, με 15. Μετά από τρεις σεζόν εκεί, το 2001 μετακόμισε στην Μονακό την Λιγκ 1 για ένα χρόνο, προτού επιστρέψει στη Σέριε Α για να παίξει για την Κιέβο Βερόνα, όπου αποσύρθηκε στο τέλος της σεζόν 2002–03. Στο τελευταίο του παιχνίδι, σημείωσε χατ τρικ για την Κιέβο Βερόνα, στην ήττα με 3-4 εναντίον της Γιουβέντους.

## Εθνική ομάδα

 Ο Μπίρχοφ σε προπόνηση της εθνικής Γερμανίας το 1999.
Ο Μπίρχοφ έκανε το ντεμπούτο του για την Εθνική Γερμανίας σε φιλικό εναντίον της Πορτογαλίας στις 21 Φεβρουαρίου 1996. Στη δεύτερη εμφάνισή του, στις 27 Μαρτίου 1996, κατάφερε να σκοράρει τα δύο πρώτα διεθνή γκολ του στη νίκη της χώρας του με 2-0 επί της Δανίας. Συνολικά, ο Μπίρχοφ σημείωσε 37 γκολ σε 70 συμμετοχές, συμπεριλαμβανομένων και των δύο γκολ στη νίκη με 2-1 επί της Τσεχίας στον τελικό του Ευρωπαϊκού Πρωταθλήματος 1996, όπου αγωνίστηκε ως αλλαγή από τον πάγκο.

Σε έναν σημαντικό προκριματικό αγώνα για το Παγκόσμιο Κύπελλο του 1998 στις 20 Αυγούστου 1997, η Γερμανία έχανε με 0-1 από τη Βόρεια Ιρλανδία, με 20 λεπτά να απομένουν για τη λήξη, όταν ο προπονητής της Γερμανίας, Μπέρτι Φογκτς, αποφάσισε να περάσει στον αγώνα τους Τόμας Χέσλερ και Όλιβερ Μπίρχοφ. Μέσα σε επτά λεπτά ο πρώτος παρείχε στον δεύτερο τρεις ασίστ, πράγμα που σήμαινε ότι ο Μπίρχοφ είχε σημειώσει το γρηγορότερο χατ τρικ στην ιστορία της εθνικής Γερμανίας.

Το 1998, ορίστηκε αρχηγός της εθνικής ομάδας μετά τη συνταξιοδότηση του Γιούργκεν Κλίνσμαν.

Ο Μπίρχοφ έπαιξε επίσης στο Ευρωπαϊκό Πρωτάθλημα του 2000 και στα Παγκόσμια Κύπελλα του 1998 και του 2002. Στον εναρκτήριο αγώνα της Γερμανίας στο Παγκόσμιο Κύπελλο του 2002 στο Σαππόρο Ντόμε την 1η Ιουνίου, σημείωσε γκολ στη νίκη με 8-0 επί της Σαουδικής Αραβίας. Έκανε την τελευταία του εμφάνιση για τη χώρα του στις 30 Ιουνίου, όταν πέρασε ως αλλαγή κατά τη διάρκεια του δεύτερου ημιχρόνου του Τελικού του Παγκοσμίου Κυπέλλου του 2002 εναντίον της Βραζιλίας, αλλά δεν μπόρεσε να βοηθήσει τους Γερμανούς να σκοράρουν στην ήττα με 0-2.

## Στατιστικά σταδιοδρομίας

### Συλλογικά

| Ομάδα | Σεζόν | Πρωτάθλημα | Κύπελλο | Λιγκ Καπ | Σούπερ Καπ | Ευρώπη | Σύνολο |
| --- | --- | --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Ύρντινγκεν | 1986–87 | Μπούντεσλιγκα | 19 | 3 | 4 | 4 | — | — | 4 | 2 | 27 | 9 |
| 1987–88 | Μπούντεσλιγκα | 12 | 1 | 1 | 0 | — | — | — | 13 | 1 |
| Σύνολο | 31 | 4 | 5 | 4 | — | — | 4 | 2 | 40 | 10 |
| Αμβούργο | 1988–89 | Μπούντεσλιγκα | 24 | 6 | 3 | 1 | — | — | — | 27 | 7 |
| 1989–90 | Μπούντεσλιγκα | 10 | 0 | 1 | 0 | — | — | — | 11 | 0 |
| Σύνολο | 34 | 6 | 4 | 1 | — | — | — | 38 | 7 |
| Μενχενγκλάντμπαχ | 1989–90 | Μπούντεσλιγκα | 8 | 0 | — | — | — | — | 8 | 0 |
| Σάλτσμπουργκ | 1990–91 | Μπούντεσλιγκα Αυστρίας | 33 | 23 | — | — | — | — | 33 | 23 |
| Άσκολι | 1991–92 | Σέριε Α | 17 | 2 | 2 | 0 | — | — | — | 19 | 2 |
| 1992–93 | Σέριε Β | 35 | 20 | 2 | 1 | — | — | — | 37 | 21 |
| 1993–94 | Σέριε Β | 32 | 17 | 2 | 0 | — | — | — | 34 | 17 |
| 1994–95 | Σέριε Β | 33 | 9 | 1 | 0 | — | — | — | 34 | 9 |
| Σύνολο | 117 | 48 | 7 | 1 | — | — | — | 124 | 49 |
| Ουντινέζε | 1995–96 | Σέριε Α | 31 | 17 | 2 | 1 | — | — | — | 33 | 18 |
| 1996–97 | Σέριε Α | 23 | 13 | 1 | 0 | — | — | — | 24 | 13 |
| 1997–98 | Σέριε Α | 32 | 27 | 3 | 2 | — | — | 4 | 2 | 39 | 31 |
| Σύνολο | 86 | 57 | 6 | 3 | — | — | 4 | 2 | 96 | 62 |
| Μίλαν | 1998–99 | Σέριε Α | 34 | 19 | 3 | 2 | — | — | — | 37 | 21 |
| 1999–2000 | Σέριε Α | 30 | 11 | 3 | 1 | — | 1 | 0 | 6 | 2 | 40 | 14 |
| 2000–01 | Σέριε Α | 27 | 6 | 5 | 1 | — | — | 10 | 2 | 42 | 9 |
| Σύνολο | 91 | 36 | 11 | 4 | — | 1 | 0 | 16 | 4 | 119 | 44 |
| Monaco | 2001–02 | Λιγκ 1 | 18 | 4 | 2 | 0 | 3 | 2 | — | — | 23 | 6 |
| Κιέβο | 2002–03 | Σέριε Α | 26 | 7 | 2 | 0 | — | — | 2 | 0 | 30 | 7 |
| Σύνολο σταδιοδρομίας | 436 | 185 | 37 | 13 | 3 | 2 | 1 | 0 | 26 | 8 | 503 | 208 |

### Διεθνή

| Εθνική Γερμανίας |
| --- |
| Έτος | Συμ. | Γκολ |
| 1996 | 11 | 6 |
| 1997 | 8 | 7 |
| 1998 | 17 | 8 |
| 1999 | 8 | 6 |
| 2000 | 8 | 3 |
| 2001 | 7 | 1 |
| 2002 | 11 | 6 |
| Σύνολο | 70 | 37 |

## Προπονητική σταδιοδρομία

Ο Μπίρχοφ ήταν διευθυντής της Εθνική Γερμανίας από το 2004 έως τον Δεκέμβριο του 2017, μια νέα θέση που δημιουργήθηκε ως μέρος της αποδοχής της θέσης του προπονητή από τον Γιούργκεν Κλίνσμαν. Ουσιαστικά τα καθήκοντα περιστρέφονται γύρω από την πτυχή των δημοσίων σχέσεων της ομάδας σε αντίθεση με τις ευθύνες προπονητικής. Την 1η Ιανουαρίου 2018, πραγματοποιήθηκε μια διαρθρωτική μεταρρύθμιση στη Γερμανική Ποδοσφαιρική Ομοσπονδία και ο Μπίρχοφ ονομάστηκε τεχνικός διευθυντής της εθνικής Γερμανίας (επίσημα *Direktor Nationalmannschaften und Akademie*, «διευθυντής εθνικών ομάδων και ποδοσφαιρικής ανάπτυξης»).

## Προσωπική ζωή

Ο Μπίρχοφ παντρεύτηκε την Κλάρα Σαλάντζι στις 22 Ιουνίου 2001. Η Σαλάντζι ήταν μοντέλο από το Μόναχο και πρώην κοπέλα του καλαθοσφαιριστή Ντράζεν Πέτροβιτς. Ήταν πίσω από το τιμόνι στο θανατηφόρο αυτοκινητιστικό δυστύχημα που έχασε τη ζωή του ο Πέτροβιτς. Ο Μπίρχοφ και η σύζυγός του απέκτησαν μια κόρη στις 27 Ιανουαρίου 2007. Είναι Ρωμαιοκαθολικός.

Ο Μπίρχοφ περιλαμβάνεται στη σειρά βιντεοπαιχνιδιών *FIFA* της EA Sports, όπου εμφανίζεται στο *FIFA 14* Ultimate-Team Legends.

Είναι μέλος του Hall of Fame της ΑΚ Μίλαν.

Ο Μπίρχοφ ήταν μία από τις πολλές διασημότητες το 2015 που στήριξε την ταμπλόιντ εφημερίδα *Bild* στη συλλογή υπογραφών κατά της αντιϊσλαμικής ομάδας PEGIDA.

### Εκπαίδευση

Ο Μπίρχοφ πήρε ένα μάθημα αλληλογραφίας και αποφοίτησε το 2002 με πτυχίο στα οικονομικά επιχειρήσεων από το Πανεπιστήμιο του Χάγκεν.

## Διακρίσεις

### Συλλογικές

Μίλαν
* Σέριε Α: 1998–99

### Διεθνείς

* Ευρωπαϊκό Πρωτάθλημα: 1996
* Παγκόσμιο Κύπελλο: φιναλίστ, 2002

### Ατομικές

* Κορυφαίος σκόρερ της Σέριε Α: 1997–98
* Κορυφαίος σκόρερ της Σέριε B: 1992–93
* Γκολ της Χρονιάς (Γερμανία): 1996
* Ποδοσφαιριστής της Χρονιάς (Γερμανία): 1998
* FIFA XI (αναπληρωματικός): 1998
* Hall of Fame της ΑΚ Μίλαν

## Παραπομπές

## Εξωτερικοί σύνδεσμοι

* Όλιβερ Μπίρχοφ στο history-of-soccer.org Ανακτήθηκε στις 30 Ιουνίου 2013
* Σεζόν 89–90 με τη Μενχενγκλαντμπαχ